Source: https://www.tax-fin-lex.si/Zbirke/SodnaPraksaList?nodeId=5b74e848-5997-4245-bfda-40de2391e349
Timestamp: 2019-09-22 12:40:53+00:00
Document Index: 7703593

Matched Legal Cases: ['sodišče ', 'Sodišče ', 'ZKP ', 'sodišče ', 'ZKP ', 'sodišče ', 'ZKP ', 'sodišče ', 'sodišče ', 'sodišče ', 'sodišče ', 'Sodišče ', 'sodišče ', 'Sodišče ', 'sodišče ', 'sodišče ', 'sodišče ']

VSL sklep I Cp 4082/05
VSL51168
začasna odredba - težko nadomestljiva škoda
Tožnik ni verjetno izkazal nastanka težko nadomestljive škode, ker je po izselitvi iz stanovanja s strani toženke, bil prisiljen prositi svoje prijatelje za bivanje pri njih, kar naj bi bilo ponižanje, ki ga bo težko nadomestiti, prizadeto pa naj bi bilo zaradi brezdomstva tudi njegovo osebno dostojanstvo. To po oceni sodišča, ker gre za razmerje med prijatelji, ne povzroča pri tožniku težko nadomestljive škode kot posledico odvzema stanovanja.
VDS sodba Psp 199/2004
VDS03710
zavarovanje za primer brezposelnosti - aktivna politika zaposlovanja - prekvalifikacija
Kadar je na trgu dela v določenem času in določenem okolju dovolj potreb po delu s poklicno izobrazbo, ki jo ima brezposelna oseba, ni upoštevna njena želja za prekvalifikacijo iz enega v drug poklic, saj je primarna naloga aktivne politike zaposlovanja v zagotovitvi ustrezne ali primerne zaposlitve s posredovanjem dela.
VSL sklep III Cp 3876/2005
VSL49751
ZIZ člen 15, 15. ZPP člen 323, 323/2, 339, 339/2, 339/2-14, 323, 323/2, 339, 339/2, 339/2-14.
Ker sodnica ni podpisala sklepa, ki so ga stranke prejele v overjenem podpisu, je tak sklep neobstoječ in ga je treba razveljaviti.
VSL vmesna sodba in sklep II Cp 2057/2004
VSL50282
ZOR člen 154, 192, 206, 207, 154, 192, 206, 207. ZCes člen 81, 82, 88, 81, 82, 88. ZTVCP člen 28, 41, 28, 41, 28, 41. ZPP člen 315, 315. ZVCP-1 člen 13, 13/1, 67. Pravilnik o obnavljanju, rednem vzdrževanju in varstvu cest člen 17, 18, 19, 61, 63, 17, 18, 19, 61, 63.
povzročitev škode - odgovornost cestnega podjetja - vzdrževanje cest - deljena odgovornost - vzročna zveza - vmesna sodba na drugi stopnji
Glede na znano mu okoliščino pospešene rekonstrukcije ceste v neposredni bližini, zaradi katere je v tistem obdobju na spornem odseku ceste pogosto prihajalo do razsutja peska po cestišču, bi moralo cestno podjetje skladno z merilom skrbnosti dobrega strokovnjaka redne preglede na tem odseku ceste opravljati pogosteje kot sicer. Odgovornosti se tudi ne more razbremeniti s sklicevanjem na odgovornost izjavalca rekonstrukcijskih del, saj je poleg slednjega tudi samo opustilo dolžnostno ravnanje; tisti, ki so povzročili škodo, delali pa so neodvisno drug od drugega, pa so oškodovancu solidarno odgovorni.
VSL sodba I Cp 1781/2005
VSL50566
ZPP člen 151, 151/1, 155, 155/1, 254, 254/2, 254/3, 151, 151/1, 155, 155/1, 254, 254/2, 254/3. OZ člen 154, 154/1, 154/2, 154, 154/1, 154/2.
dokazi in izvajanje dokazov - izvedensko mnenje - izvedenec - načelo neposrednosti
Vsebinsko gledano izvedensko mnenje dr. B. ni bilo takšno, da bi narekovalo postavitev novega izvedenca, zato je sodišče prve stopnje dokazni predlog tožeče stranke v tej smeri utemeljeno zavrnilo. Sodišče namreč takemu predlogu ugodi le takrat, če je izvedensko mnenje nejasno, nepopolno ali v nasprotju samo s seboj ali z raziskanimi okoliščinami (2. odstavek 254. člena ZPP). Določitev novega izvedenca je potrebna tudi, če nastane utemeljen dvom o njegovi pravilnosti, te pomanjkljivosti pa se ne da odpraviti z zaslišanjem izvedenca (primerjaj s 3. odstavkom 254. člena ZPP). Izvedenec je izčrpno odgovoril na vse pripombe tožeče stranke na izvedensko mnenje z dne 27.10.2004, zato tožničina pavšalna kritika ne more vzbuditi dvoma o pravilnosti podanega mnenja, ki je tudi sicer konsistentno in logično ter v njem nič ne manjka.
VSL sklep III Cp 2984/2005
VSL49743
ZPP člen 208, 208/1, 208, 208/1. ZFPPod člen 27, 27/4, 27, 27/4.
Vprašanje, ali je oseba dejansko izstopila iz izbrisane družbe še pred izbrisom, postane pomembno šele pri odločanju o ugovoru zoper sklep o izvršbi po 12. točki prvega odstavka 55. člena ZIZ, vloženem po izteku roka, in se o tem ne odloča pri izdaji sklepa o nadaljevanju izvršilnega postopka.
VSL sklep I Kp 427/2005
VSL22682
ZKP člen 95, 95/4, 95, 95/4.
oprostitev plačila stroškov kazenskega postopka
Ob izdaji sodbe sodišča prve in druge stopnje se je še utemeljeno pričakovalo, da bo obdolženka lahko našla zaposlitev in povrnila stroške kazenskega postopka. Ker zaposlitve ni dobila (potrdilo zavoda za zaposlovanje) obstaja razlog za oprostitev plačila stroškov postopka.
VSL sklep III Cp 3564/2005
VSL50758
ZIZ člen 15, 15. ZPP člen 249, 249/1, 249, 249/1. Pravilnik o sodnih izvedencih in sodnih cenilcih člen 39, 39.
izvedenec - nagrada izvedenca
Izvedencu pripada nagrada tudi za delno opravljeno delo, tudi v primeru, ko dela ni mogel v celoti opraviti iz razlogov, ki ne izvirajo iz njegove sfere.
VSL sklep I Cp 1610/2005
VSL50563
ZD člen 143, 143.
izločitev dela zapuščine - pozneje najdeno premoženje
Prvostopenjsko sodišče je pravilno ugotovilo dejansko stanje zapuščine na podlagi podatkov, s katerimi je razpolagalo. Upoštevalo je podatke o premoženju zapustnice, navedene v smrtovnici in to zapuščino ločilo od premoženja dedičev. V kolikor bo naknadno s sklepom o dedovanju ali dodatnim sklepom o dedovanju ugotovilo, da v zapuščino pokojne spada še kakšno drugo premoženje, bo tudi ta del zapuščine ločilo od premoženja dedičev, saj se lahko pritožnik glede na določbo 2. odst. 143. člena ZD poplača tudi iz naknadno najdenega premoženja zapustnice.
VSC sodba Cp 1543/2004
VSC01163
ZZZDR člen 79, 102, 103, 123, 123/1, 79, 102, 103, 123, 123/1.
Tožnik ni izgubil upravičenosti, da ga preživljajo starši, če se je po končanem šolanju na srednji stopnji, pridobitvi poklica in zaposlitvi po polnoletnosti odločil nadaljevati šolanje na isti stopnji s ciljem, da si pridobi drug poklic. Pravica do preživnine po polnoletnosti otroka je vezana na redno šolanje, torej izpolnjevanje šolskih obveznosti, ne pa na šolanje na višji stopnji od že dosežene.
VSL sodba I Cp 751/2005
razlastitev - stvarno pravo
VSL50365
ZJC člen 85, 85. ZSZ člen 2, 2/1, 26, 26/2, 2, 2/1, 26, 26/2.
razlastitev - odškodnina
Ko gre za razlastitev po skrajšanem postopku na podlagi 85. člena ZJC, se višina odškodnine ugotavlja glede na status zemljišča ob začetku razlastitvenega postopka - to je z gradnjo oz. rekonstrukcijo javne ceste.
ZKP člen 95, 95/4.
VDSS sodba Psp 371/2005
VDS03692
ZZVZZ člen 34, 84, 85. ZUP člen 260, 261. ZDSS-1 člen 21, 81/2.
zdravstveno zavarovanje - začasna zadržanost z dela - nadomestilo plače
Osebni zdravnik ali zdravniška komisija je v primeru ugotovitve izpolnjenih pogojev dolžna predlagati začetek postopka za uveljavitev pravic iz invalidskega zavarovanja. Pri odločanju o zakonitosti odločbe ZZZS o nadomestilu plače oz. priznanju pravice do nadomestila plače, je potrebno odločiti o začasni nezmožnosti za delo in izpolnjevanju pogojev za priznanje pravice do denarnega nadomestila, prav tako pa tudi o času začasne nezmožnosti za delo.
VSL sklep I Cp 3890/05
VSL51157
ZIZ člen 272, 272/2, 272/2-2, 272/2-3.
začasna odredba - težko nadomestljiva škoda - primerjava neugodnih posledic
Za izdajo začasne odredba po 2. alineji drugega odstavka 272. člena ZIZ ne zadostuje, če tožeča stranka zgolj zatrjuje nastanek škode (razloge za to, da bi lahko sodišče prve stopnje ocenilo, da je ta škoda težko nadomestljiva).
VSL sklep III Cp 3007/2005
VSL50761
ZIZ člen 15, 64, 65, 65/2, 15, 64, 65, 65/2. ZPP člen 39, 39.
ugovor tretjega - stroški - vrednost spornega predmeta
V razmerju med upnikom in tretjimi vrednost spornega predmeta predstavlja le vrednost premičnin, ki jih je kot dolžnikove zarubil izvršitelj, tretji pa trdijo, da so njihove. Glede na to je treba od te vrednosti odmeriti upnikove stroške odgovora na ugovor.
VSL sklep I Kp 1124/2005
VSL22685
ZKP člen 87, 89, 375, 375/2, 445, 87, 89, 375, 375/2, 445.
Roki, določeni v čl. 87 ZKP, se ne smejo podaljševati. Roki se računajo na ure, dneve, mesece in leta. Dan, ko je bila opravljena vročitev, se ne računa v rok, temveč se vzame za začetek roka prvi naslednji dan. Če je zadnji dan roka državni praznik, ali sobota ali nedelja, ko se pri državnem organu ne dela, se izteče rok s pretekom prvega delovnika. Ker je bil v času, ko je pritožnik priporočeno na pošto oddal pritožbo, delovni dan (ponedeljek), je bila pritožba poslana prepozno, saj je bila oddana na pošto priporočeno šele 9 dan, čeprav je bil pritožnik pravilno poučen, da je rok za pritožbo 8 dni.
VSL sklep IV Cp 3320/2005
VSL50050
ZIZ člen 257, 263, 265.
neplačevanje preživnine - predhodna odredba
Zakon o izvršbi in zavarovanju v 259. členu določa, da sodišče dovoli zavarovanje s predhodno odredbo za še nezapadle zneske zakonite preživnine, ki bodo zapadli v enem letu. Res je - na kar opozarja dolžnik, da drugi odstavek 263. člena določa, da predhodna odredba lahko traja le osem dni po nastopu pogojev za izvršbo. Res je tudi, da 265. člen določa, da če so pogoji za izvršbo izpolnjeni preden poteče čas, za katerega je sodišče izdalo predhodno odredbo, sodišče na dolžnikov predlog ustavi postopek in razveljavi opravljena dejanja, če upnik ne predlaga izvršbe v petnajstih dneh, odkar so nastopili ti pogoji. Vendar ZIZ v prvem odstavku 106. člena določa, da če naloži sodišče s sklepom o izvršbi dolžniku plačevanje občasnih dajatev, ki zapadejo v določenih časovnih presledkih v enem letu od dneva vložitve predloga, plačuje dolžnikov dolžnik te dajatve brez ponovne zahteve po njihovi zapadlosti. Upnika sta predlagala izdajo sklepa o izvršbi za zavarovanje zahtevka, da se plačuje preživnina za zneske preživnine, ki bodo zapadli vsakega petega dne v mesecu v obdobju od januarja 2002 do januarja 2003. Sodišče je predlogu ugodilo in s tem v skladu s citiranim prvim odstavkom 106. člena ZIZ dovolilo tudi izvršbo za te zneske po njihovi zapadlosti. Upnika sta tako izvršbo za te zneske neplačane preživnine že predlagala in izvršba je bila dovoljena, dolžnik pa - kot je ugotovilo sodišče prve stopnje - niti ni zatrjeval, da bi preživninsko obveznost za to obdobje že poravnal.
VSL sklep II Cp 3435/2005
CIVILNO PROCESNO PRAVO - IZVRŠILNO PRAVO - ZEMLJIŠKA KNJIGA
VSL50968
ZPP člen 160, 160/1, 160, 160/1. SPZ člen 107, 108, 110, 107, 108, 110. ZZK-1 člen 133, 133/3, 133, 133/3.
izvršilni stroški - pravda za nedopustnost izvršbe
Sodišče prve stopnje je pravilno uporabilo specialno določbo 1. odstavka 160. člena ZPP, po kateri v primeru, če se v izločitveni pravdi ugodi tožbenemu zahtevku za izločitev stvari, pa sodišče ugotovi, da je tožena stranka kot upnik v izvršilnem postopku utemeljeno mislila, da na teh stvareh ne obstajajo pravice drugih, odloči, da mora vsaka stranka kriti svoje stroške. V konkretnem primeru je sodišče prve stopnje s sodbo na podlagi pripoznave ugodilo tožbenemu zahtevku za nedopustnost izvršbe (izločitvena pravda), svojo odločitev pa oprlo na zaključek, da je upoštevaje podatke zemljiške knjige in načelo zaupanja v podatke zemljiške knjige prvotožena stranka kot upnik v izvršilnem postopku utemeljeno mislila, da na dolžnikovi, drugotoženčevi solastninski pravici do 1/10 pri vl.štev. 120, k.o. N. ne obstajajo pravice drugih. Takšen dejanski zaključek prvostopnega sodišča poskuša sicer pritožnica izpodbiti s trditvijo, da je v izvršilnem postopku že predložila ustrezne dokaze o etažni lastnini stanovanj, pri čemer pa sicer ne pojasni, katere ustrezne dokaze je v tej smeri predlagala. Takšen ustrezen dokaz pa bi lahko predstavljal le ustrezen pravni posel oz. sporazum vseh solastnikov o delitvi solastnine v etažno lastnino na stanovanjski hiši, v kateri se nahajajo tudi prostori pravdnih strank, ali pa ustrezna odločba sodišča, na podlagi katerih bi se lahko v zemljiško knjigo vpisala etažna lastnina (primerjaj določbe 107. 108 in 110. člena SPZ in določbo 3. odstavka 133. člena ZZK-1).
VDSS sodba Psp 199/2004
ZZZPB člen 4, 4/b, 17, 17/d, 48, 48/a, 49, 49/b, 49/b-3, 49/b-5.
zavarovanje za primer brezposelnosti - vključitev v program aktivne politike zaposlovanja - prekvalifikacija v drug poklic
VSL sklep I Cp 1216/2005
VSL50390
ZIZ člen 4, 24, 24/1, 4, 24, 24/1. ZPP člen 319, 319/2, 319, 319/2. Odvetniška tarifa člen 14, 14/2, 14, 14/2.
res iudicata - davek na dodano vrednost
Izkaže se torej, da bi tožeča stranka zoper toženi stranki, na kateri je po zakonu prešla obveznost plačila pravnomočno ugotovljene terjatve proti gospodarski družbi, ki je bila izbrisana iz sodnega registra na podlagi Zakona o finančnem poslovanju podjetij, zahtevala izvršbo. Posledica okoliščine, da sta toženki univerzalni pravni naslednici gospodarske družbe, ki je bila izbrisana iz sodnega registra, namreč je, da pravnomočnost sodne odločbe, izrečene zoper izbrisano gospodarsko družbo, učinkuje tudi zoper pravni naslednici, čeprav nista bili istočasno zajeti s predlogom za izvršbo. Gre za pomembno izjemo od pravila, da pravnomočnost sodne odločbe veže stranke in sodišče, ki je sodbo izdalo. Ker je bila zaradi opisane razširitve subjektivnih meja pravnomočnosti pravda začeta o zahtevku, o katerem je že bilo pravnomočno odločeno, je sodišče prve stopnje ravnalo pravilno, ko je tožbo tožeče stranke zavrglo (2. odstavek 319. člena Zakona o pravdnem postopku, ZPP).